****

**MINISTRIA E SHËNDETËSISË DHE MBROJTJES SOCIALE**

**OPERATORI I SHËRBIMEVE TË KUJDESIT SHËNDETËSOR**

**DREJTORIA QENDRORE**

**NJOFTIM PËR PUNËSIM**

**DREJTORIA RAJONALE OSHKSH TIRANË**

Drejtoria Qendrore e Operatorit të Shërbimeve të Kujdesit Shëndetësor, në mbështetje dhe zbatim të Ligjit nr. 7961, datë 12.07.1995 “Kodi i Punës së Republikës së Shqipërisë”, i ndryshuar, të VKM nr. 419, datë 04.07.2018 “Për krijimin, mënyrën e organizimit dhe të funksionimit të Operatorit të Shërbimeve të Kujdesit Shëndetësor”, “Rregullores së Brendshme për Mënyrën e Funksionimit dhe Organizimit të Operatorit të Shërbimeve të Kujdesit Shëndetësor” miratuar me Urdhër nr. 18, datë 17.01.2019 të Ministrit të Shëndetësisë dhe Mbrojtjes Sociale si dhe në zbatim të Udhëzim nr. 673, datë 02.10.2019 “Për proçedurat e punësimit të punonjësve të administratës në OSHKSH, Spitalet Rajonale/Bashkiake dhe NJVKSH” të Ministrit të Shëndetësisë dhe Mbrojtjes Sociale, njofton shpalljen e 1 (një) vendi të lirë në pozicionin si vijon:

**DREJTORIA RAJONALE OSHKSH TIRANË**

**DREJTORIA E SHËRBIMIT SPITALOR**

**SEKTORI I INFORMACIONIT, PLANIFIKIMIT DHE MONITORIMIT TË SHËRBIMIT SPITALOR**

**Pozicioni: Specialist (1) punonjës**

*Arsimi:*

Arsim i Lartë, Preferohet Shkenca Mjekësore. Diplomat, të cilat janë marrë jashtë vendit, duhet të jenë njohur paraprakisht pranë institucionit përgjegjës për njehsimin e diplomave, sipas legjislacionit në fuqi.

*Përvoja:*

Preferohet të ketë përvoja të mëparëshme pune dhe njohës i sistemit të shëndetësisë.

*Njohuri dhe aftësi:*

Njohuri shumë të mira në lidhje me kujdesin shëndetësor spitalor, edukimit shëndetësor dhe monitorimit. Aftësi për të respektuar afate. I/e aftë të përmbushë me korrektësi dhe në kohë detyrat e ngarkuara. Bashkëpunues me të gjithë nivelet/sektorët e drejtorisë.

**Personat e interesuar duhet të dorëzojnë CV dhe dokumentacionin përkatës si vijon:**

Kërkesë personale për pozicionin ku do të aplikojë

Curriculum Vitae

Kartën e identitetit/pasaporte (kopje)

Diploma e shkollës së lartë (kopje e noterizuar)

Listë notash (kopje e noterizuar)

Libreze pune (kopje e plotë e saj)(nëse ka)

Studime shtesë (master profesional/shkencor/diplomë shtesë...)(nëse ka)

Dëshmi të njohjes së gjuhëve të huaja të mbrojtura

Trajnime dhe dëshmi të tjera kualifikimesh

Leje ushtrimit të profesionit (nëse ka)

Dëshmi penaliteti

Raporti mjeko-ligjor

**Aplikimet pranohen nga data 24.02.2020 deri më datë 02.03.2020, përfshirë të dyja këto data.**

Depozitimi i aplikimeve do të bëhet pranë zyrës së Burimeve Njerëzore të Drejtorisë Rajonale OSHKSH Tiranë, sipas një formati i cili parashkruan të gjithë dokumentacionin në dosje të aplikantit dhe firmoset nga specialist që merr në dorëzim kërkesën dhe aplikanti.

**Procesi i rekrutimit përmban tre faza vlerësimi nga Komisioni i Vlerësimit:**

1.Vlerësimi i dosjes

2.Vlerësimi me shkrim

3.Vlerësimi i intervistës me gojë

Pas përfundimit të afatit të aplikimit, Komisioni i Vlerësimit shqytron paraprakisht dosjet e kandidatëve duke kaluar për fazat e mëtejshme kanditatët të cilat përmbushin kriteret e përcaktuara.

Lista emërore e kandidatëve, do të shpallet pranë institucionit përkatës fazë pas faze, si dhe kandidatët do të njoftohen në formën e dakortësuar me email personal dhe/ose me sms në numrin e telefonit të vendosur në CV.

Në përfundim të tre fazave, shumatorja e pikëve (100 pikë) përcakton listën e fituesve sipas pozicionit të shpallur.

Çdo kandidat ka të drejtën për ankimim të procedurës jo më vonë se 48 orë nga shpallja e listës me kandidatët e përzgjedhur. Ankimimi depozitohet me shkrim pranë Institucionit Shëndetësor ku është kryer aplikimi për vendin e lirë të punës.

**DREJTORIA E FINANCËS DHE SHËRBIMEVE MBËSHTETËSE**

**SEKTORI I ADMINISTRIMIT TË BURIMEVE NJERËZORE**